KOMISIJOS SPRENDIMAS
2005 m. sausio 27 d.
dėl apsaugos priemonių nuo Niukaslio ligos Bulgarijoje ir panaikinantis Sprendimą 2004/908/EB
(pranešta dokumentu Nr. K(2005) 145)
(Tekstas svarbus EEE)
(2005/61/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 7 dalį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 6 dalį,
kadangi:
(1)
2004 m. gruodžio 23 d. Bulgarija patvirtino Niukaslio ligos protrūkį Bulgarijos administraciniame Kardjali regione. Siekiant sumažinti ligos patekimo į Bendriją pavojų, buvo priimtas 2004 m. gruodžio 23 d. Komisijos sprendimas 2004/908/EB dėl apsaugos priemonių nuo Niukaslio ligos Bulgarijoje (3), nedelsiant sustabdantis gyvų bėgiojančių paukščių, laukinių ir ūkiuose bėgiojančių plunksnuočių ir šios rūšies perinti skirtų kiaušinių importą iš Bulgarijos.
(2)
Bulgarija suteikė daugiau informacijos apie dėl ligos susidariusią padėtį ir paprašė atskirti administracinį Kardjali regioną, kad būtų galima panaikinti importo sustabdymą likusioje šalies dalyje, nes joje padėtis yra patenkinama.
(3)
Todėl Komisijos patvirtintos priemonės dėl Niukaslio ligos protrūkio Bulgarijoje turi būti atitinkamai pakoreguotos, o Sprendimas 2004/908/EB panaikintas ir pakeistas šiuo sprendimu.
(4)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Valstybės narės sustabdo gyvų bėgiojančių paukščių, laukinių bei ūkiuose auginamų plunksnuočių ir šios rūšies perinti skirtų kiaušinių importą iš Bulgarijos administracinio Kardjali regiono.
2 straipsnis
Valstybės narės sustabdo:
a)
šviežios bėgiojančių paukščių mėsos, laukinių bei ūkiuose auginamų plunksnuočių; ir
b)
mėsos preparatų bei mėsos produktų, sudarytų iš arba kuriuose yra a punkte nurodytų rūšių paukščių mėsos importą iš Bulgarijos administracinio Kardjali regiono.
3 straipsnis
1. Nukrypdamos nuo 2 straipsnio a ir b punktų valstybės narės leidžia importuoti straipsnyje nurodytus produktus, kurie buvo pagaminti iš Bulgarijos administracinio Kardjali regiono gyvų bėgiojančių paukščių ir laukinių bei ūkiuose auginamų plunksnuočių, paskerstų ar nužudytų iki 2004 m. lapkričio 16 d.
2. Veterinarijos pažymėjimuose, pridedamuose prie 1 dalyje nurodytų produktų siuntų, įrašomi tokie žodžiai:
„Šviežia paukščių mėsa/šviežia bėgiojančių paukščių mėsa/šviežia laukinių plunksnuočių mėsa/šviežia ūkiuose auginamų plunksnuočių mėsa/mėsos produktas, sudarytas iš arba kuriame yra paukščių, bėgiojančių paukščių, laukinių bei ūkiuose auginamų plunksnuočių mėsos/mėsos preparatas, sudarytas iš arba kuriame yra paukščių, bėgiojančių paukščių, laukinių bei ūkiuose auginamų plunksnuočių mėsos (4), kaip nustatyta Sprendimo 2005/61/EB 3 straipsnio 1 dalyje“.
3. Nukrypdamos nuo šio sprendimo 2 straipsnio b punkto, valstybės narės leidžia importuoti mėsos produktus, sudarytus iš arba kuriuose yra paukščių, bėgiojančių paukščių, ūkiuose auginamų bei laukinių plunksnuočių mėsos, jeigu šių rūšių paukščių mėsa buvo apdorota vienu iš konkrečių apdorojimo metodų, nurodytų Komisijos sprendimo 97/222/EB priedo IV dalies B, C ar D punktuose. (5)
4 straipsnis
Valstybės narės iš dalies pakeičia prekybai taikomas priemones, kad pastarosios atitiktų šio sprendimo reikalavimus ir apie patvirtintas priemones nedelsdamos atitinkamai paskelbia. Apie tai jos nedelsdamos praneša Komisijai.
5 straipsnis
Sprendimas 2004/908/EB yra panaikinamas.
6 straipsnis
Šis sprendimas taikomas iki 2005 m. gegužės 16 d.
7 straipsnis
Šis sprendimas skirtas valstybėms narėms.
Priimta Briuselyje, 2005 m. sausio 27 d.